भारती कश्यप
डॉ. भारती कश्यप (जन्म 15 मई १९६७) भारत के झारखंड राज्य की प्रसिद्द नेत्र रोग विशेषज्ञ हैं, उन्हें विज़न एवं जननी सुरक्षा लेडी के नाम से भी जाना जाता है। उनका सामाजिक दायित्वों के निर्वहन का अंधत्व निवारण से लेकर महिला स्वास्थ्य सुरक्षा तक का बड़ा दायरा है। झारखण्ड जन-जातीय क्षेत्रों में महिलाओं, गरीबों एवं बच्चों के कल्याणार्थ उन्होंने अपना जीवन समर्पित किया है। उनके अथक प्रयासों के फलस्वरूप लाखों गरीब लोग, महिलाएं एवं बच्चे चिकित्सा सम्बन्धी अपनी समस्याओं का समय रहते निदान कर पाए! 2018 में उन्हें उनके सामाजिक कार्यों के लिए भारत के राष्ट्रपति श्री राम नाथ कोविन्द जी के द्वारा नारी शक्ति सम्मान 2017 से सम्मानित किया गया।